钦定古今图书集成/理学汇编/文学典/第153卷 > 徐师曾文体明辩 > 《上皇甫常伯启》前人
## 钦定古今图书集成/理学汇编/文学典/第153卷 > 徐师曾文体明辩 > 《上皇甫常伯启》前人

某启：自恭陈薄伎，祗奉话言，咳唾成恩，盼睐为饰。征
夫击节，方思孤竹之风；壮士寒心，实有长杨之作。谨
凭严命，轻呈《乾元殿颂》一首。将冀导江至海，常以笔
札见知；南馆西园，遂与簪缨为伍。德虽无尽，攀骥尾
而方遥；生也有涯，比鸿毛而非重。谨启。